**Freestyle versenyrendszer**

A Park, Street, Dirt, Flatland műfajok közül egységes versenyrendszert alkalmazunk a Park, Street, Dirt műfajokra. A Flatland műfaj versenyrendszere ezektől eltérő.

**A Park, Dirt, Street versenyrendszere:**

**A Freestyle BMX szakág Magyar Bajnok és Országos Bajnok címeket hirdet:**

Magyar Bajnok mindhárom műfajban (a három műfaj továbbiakban a Park, Street, Dirt) kihirdetésre kerül. Magyar bajnok az, aki az adott műfajban megrendezett versenyen\versenyeken a legjobb eredményt\eredményeket éri el. (pl. "Street Magyar Bajnok 2013")

Országos Bajnok lesz az, aki mindhárom műfajban, jeleskedik, a szövetség által meghirdetett versenyeken a legtöbb pontot gyűjti össze (pontgyűjtést lásd később). (pl. "Országos Bajnok 2013")

**Versenyszabályzat:**

A kijelölt versenyeken minden kategóriában a 30 legeredményesebb versenyző pontokat kap a helyezése alapján. Ezen pontok alapján a szövetség publikus ranglistát vezet, majd az adott versenyszezon végezetével kihirdeti az év legeredményesebb BMX Freestyle sportolóinak listáját. (http://prezi.com/zotp-t32frux/?utm\_campaign=share&utm\_medium=copy&rc=ex0share)

Kapható pontok a helyezések után:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | 1. helyezett | 100 | | 2. helyezett | 80 | | 3. helyezett | 68 | | 4. helyezett | 60 | | 5. helyezett | 53 | | 6. helyezett | 48 | | 7. helyezett | 43 | | 8. helyezett | 40 | | 9. helyezett | 36 | | 10. helyezett | 33 | | 11. helyezett | 30 | | 12. helyezett | 28 | | 13. helyezett | 25 | | 14. helyezett | 23 | | 15. helyezett | 21 | | 16. helyezett | 19 | | 17. helyezett | 17 | | 18. helyezett | 16 | | 19. helyezett | 14 | | 20. helyezett | 13 | | 21. helyezett | 11 | | 22. helyezett | 10 | | 23. helyezett | 9 | | 24. helyezett | 7 | | 25. helyezett | 6 | | 26. helyezett | 5 | | 27. helyezett | 4 | | 28. helyezett | 3 | | 29. helyezett | 2 | | 30. helyezett | 1 | |

Az év utolsó pontgyűjtő versenye egyben az országos bajnokság, melyre automatikus kvalifikációt szerez a legjobb 20 versenyző kategóriánként. A szezon végezetével egy évzáró rendezvény keretein belül kihirdetésre kerül „az év legjobb bmx-ese” cím.

**Versenyzők értékelése:**

A BMX Freestyle szakág által felügyelt versenyeken 3 zsűritag részvételével valósul meg a pontozás.

Az értékelés szempontjai:

A zsűrik minden verenyzőt egy 1-100 pontig terjedő skálán értékelnek, a következő szempontok szerint:   
  
1. *Trükkök:* A bemutatott trükkök  
- nehézsége (mennyire nehéz trükköket választott),   
- egyedisége (mennyire egyedi\kreatív a versenyző trükk-repertoárja),  
- változatossága (mennyi egymástól különböző fajtájú trükköt tud bemutatni).

2. *Stílus kivitelezés*. A versenyző   
- mozgáskoordinációja,   
- sebessége, lendülete,   
- a menet folytonossága  
- a levegőben töltött idő (air),   
- a trükkök kivitelezésének pontossága,   
- az adott menet esztétikai értéke.

3. *Pálya kihasználás*. Annak értékelése, hogy   
- a versenyző milyen mértékben használja ki a pálya különböző elemeit,   
- mennyire kreatív ("transfer"-ek, stb.).

**Pontszámítás**

Minden fent említett szempontot figyelembe véve kell a versenyző menetét értékelnie egy zsűrinek 1-100 pontig, majd a zsűrik által adott pontok összeadódnak, ez a szám lesz a versenyző által elért pontszám (pl 74 + 82 + 80 = 236 pont). Több menetes verseny esetén a verseny szervezői döntik el, hogyan állapítják meg az adott versenyző végső pontszámát (2 menetből a jobbik/ a menetek összeadódnak).

**A verseny lebonyolításának lehetőségei:**

-Előfutamok

A szervezők döntik el, hogy indítanak-e előfutamot (kategóriánként 20 fő fölött ajánlott), itt a versenyzőket a pontszámuk alapján kell rangsorolni, majd a legjobbra értékeltek juthatnak tovább (létszámtól függően ajánlott a legjobb 5-10%).

- A menetek száma, és időtartama:

A verseny típusától (park/dirt/street) versenyzők számától, és a versenyszámok számától függően az adott verseny szervezői döntik el, hogy hány, és milyen hosszú menet áll a versenyzők rendelkezésére. Ajánlott a 2 x 45 mp.

**A pontgyűjtő versenyek:**

A pontgyűjtő versenyeket az elnökség jelöli ki a következő szempontok alapján:

* A pálya minősége, és mérete,
* Megközelíthetőség, infrastruktúra,
* A versenyszervezők kapacitása,
* Lehetőségek az együttműködésre.

**A versenyszervezés feltételei:**

Minimum követelmények:

* A BMX Freestyle szakág által felügyelt versenyeken kötelező legalább egy ambulánskocsi jelenléte a verseny ideje alatt.
* A BMX Freestyle szakág által felügyelt versenyeken kizárólag olyan zsűri pontozhat, aki sikeres vizsgát tett a Szövetség által meghirdetett versenybírói kurzuson.
* A BMX Freestyle szakág által felügyelt versenyeken\* a következő kategóriákat meg kell hirdetni:
* **Junior:** azok, akik születési dátumuk alapján még nem múltak el 16 évesek az adott versenyszezon alatt.
* **Amatőr:** azok, akik már betöltötték a 16. életévüket, és tagjai a Magyar Freestyle Bmx sportegyesületnek.
* **Profi:** Profi kategóriában kizárólag a Magyar Kerékpársportok Szövetsége által kiadott liszenszel rendelkező, a Magyar Freestyle Bmx Egyesület tagjai indulhatnak.

\*Az alábbi műfajokban kizárólag a felsorolt kategóriákat jegyzi a versenybizottság:

* Park műfaj: Junior, Amatőr, Profi
* Dirt műfaj: Amatőr, Profi
* Street műfaj: Amatőr, Profi

A felsorolt kategóriákban kizárólag azok a versenyzők nevezhetnek, akik az adott verseny napján igazolni tudják, hogy tagjai a Magyar Freestyle Bmx Egyesületnek.

Profi kategóriában kizárólag a Magyar Kerékpársportok Szövetségénél kiváltott liszenszel rendelkező versenyzők indulhatnak.

* A versenyszervező köteles feltüntetni a Szakág logóját az esemény szóróanyagán, transzparenseit az esemény helyszínén.
* A versenyszervező köteles megfelelő körülményeket kialakítani a zsűrinek:

-a zsűritagok olyan helyen üljenek, ahonnan kiválóan belátják a pálya minden pontját,  
-tevékenységükben nem zavarja őket senki (ajánlott elkeríteni a zsűriket szalaggal, vagy egyéb módon)  
-ajánlott számukra széket, napsütés esetén árnyékot biztosítani.

* A versenyszervező köteles kordonnal vagy jelölőszalaggal elválasztani a közönséget a pálya területétől úgy, hogy a közönség 2m-nél közelebb semelyik pályaelemhez ne lehessen.

**Verseny formája lehet:**

* **Egyéni:**

az adott menetben egyszerre 1 versenyző mutatja be trükkjeit.

* **Jam:**

Az adott menetben egyszerre többen vannak a pályán, és felváltva, előre nem meghatározott sorrendben és ideig mutatják be trükkjeiket.

* **Irányított Jam:**

A versenyzők előre meghatározott sorrendben váltják egymást, mindenki 30 másodpercig megy, vagy addig amíg el nem esik. Visszaszámlálást indítunk (5-10 percről), és mindaddig "forognak" a versenyzők, amíg a visszaszámlálás le nem jár. Egyszerre két versenyző nem lehet a pályán.

**A szabályok megszegése:**

A versenybíró két alkalommal figyelmezteti, majd kizárja azt a versenyzőt aki:

-Nem használ fejvédőt a verseny ideje alatt.

-A versenyszabályzat bármely pontját megszegi.

-Menetének végén a jelzőhangra nem hagyja el a pályát.

-Magatartásával sérti a mindenkori sport etikett alapvető szabályait.

**Egyéb információk:**

-A kiemelt versenyeken a nevezési díj minimum 500 forint, maximum 1500 forint lehet.

-A zsűrik utazásának költségeit az egyesület finanszírozza.